
J E G Y Z Ő K Ö N Y V


Készült: Nemesgörzsöny Község Önkormányzata Képviselő-testületének 2026. január 19-i rendkívüli nyilvános üléséről, mely 15 óra 30 perckor kezdődött.

Az ülés helye: Nemesgörzsönyi Közös Önkormányzati Hivatal 

Jelen vannak: Nemesgörzsöny Község Önkormányzata Képviselő-testülete részéről

		Tatai László polgármester
		Buzás Károly alpolgármester
		Ballér Zoltán	
		Jánosa-Bejczi Dóra
		Som Brigitta		
				
Távol van: 	-
		
	      	      
Tanácskozási joggal: Novák Edit aljegyző 
Érdeklődő:     -

Tatai László polgármester köszönti a megjelenteket, s megállapítja, hogy Nemesgörzsöny Község Képviselő-testülete határozatképes, mivel a megválasztott 5 fő képviselő közül 5 fő jelen van. Mivel egyéb kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nemesgörzsöny község Önkormányzatának Képviselő-testülete 5 igen szavazattal, tartózkodás és ellenszavazat nélkül a következő határozatot hozza:
1/2026.(I.19.) önkormányzati határozat
Nemesgörzsöny Község Önkormányzatának képviselő-testülete 2026. január 19-i ülésének napirendjét az alábbiak szerint határozza meg:
1) 2026. évi munkaterv elfogadása
Előadó: polgármester
2) 2026. évi Szolgáltatási terv elfogadása
Előadó: polgármester
3) A kötelező felvételt biztositó általános iskolai körzethatárok elfogadása 
Előadó: polgármester
4) A Nemesgörzsöny Községben fizetendő intézményi térítési díjak megállapításáról szóló 5/2021.(III.23.) önk. rendelet módosítása
Előadó: polgármester
5) A személyes gondoskodást nyújtó ellátásokról, azok igénybevételének rendjéről, a fizetendő térítési díjak megállapításáról szóló 6/2021.(III.23.) önkormányzati rendelet módosítása 
Előadó: polgármester
6) Polgármester tiszteletdíjáról történő lemondás tárgyalása
Előadó: polgármester
7) Szita Károly, a megyei jogú városok szövetségének elnöke és Kaposvár polgármestere megkeresésének tárgyalása
Előadó: polgármester
8) Magyar Falu Programban kiírt pályázatok tárgyalása
Előadó: polgármester
9) [bookmark: _Hlk219904225]A településterv és a településképi arculati kézikönyv készítésével és módosításával összefüggő partnerségi egyeztetés helyi szabályairól szóló …/2026. (….) önk. rendelet elfogadása
Előadó: polgármester

Napirendek tárgyalása:

1)2026. évi munkaterv elfogadása
Előadó: polgármester

Tatai László polgármester ismerteti a munkatervet. Elmondja, hogy az idei évben előre látható napirendeket tartalmazza a munkaterv.

Tatai László polgármester megkérdezi, van-e valakinek még kérdése, hozzászólása.

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:
2/2026. (I.19.) önkormányzati határozat
Nemesgörzsöny község Önkormányzatának Képviselő-testülete az előterjesztett 2026.évi munkatervet a javaslat szerint elfogadja.

Határidő: 2026.évben folyamatos
Felelős: polgármester

2)2026. évi Szolgáltatási terv elfogadása
Előadó: polgármester

Tatai László polgármester elmondja, hogy minden évben szükséges a szolgáltatási terv elfogadása. Háriné Nagy Veronika közművelődési ügyintéző elkészítette a tervet, mely bővülhet, ha további lehetőségek merülnek fel.

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozza:

3/2026. (I.19.) önkormányzati határozat
Nemesgörzsöny Község Önkormányzat Képviselő-testülete úgy döntött, elfogadja Nemesgörzsöny Község Önkormányzat 2026. évi szolgáltatási tervét.
Felelős: polgármester
Határidő: folyamatos

3)A kötelező felvételt biztositó általános iskolai körzethatárok elfogadása 
Előadó: polgármester

Tatai László polgármester ismerteti az iskolai körzethatárt tervzetet. Elmondja, hogy a  helyi Vargha Gyula Református Általános Iskola és Óvoda került kijelölésre.


Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozza:

4/2026. (I.19.) önkormányzati határozat
Nemesgörzsöny Község Önkormányzatának Képviselő-testülete a Pápai Tankerületi Központ 2026/2027. tanévre vonatkozóan kötelező felvételt biztosító körzethatár javaslatát az előterjesztés szerint jóváhagyja. 
A Képviselő-testület felkéri a polgármestert, hogy a döntésről az érintetteket értesítse.
Határidő: 2026. február 15.
Felelős: polgármester

4)A Nemesgörzsöny Községben fizetendő intézményi térítési díjak megállapításáról szóló 5/2021.(III.23.) önk. rendelet módosítása
Előadó: polgármester

Tatai László polgármester elmondja, hogy a vállalkozó írásban jelezte térítési díj emelési szándékát, következtében módosítani kell az intézményi térítési díjakról szóló rendeletet, valamint a vállalkozóval megkötött megállapodást is, mivel a szerződés mellékletét képezi a részletes térítési díj. Ismerteti az előterjesztésben kiküldött rendelet-tervezetet.

Megkérdezi, hogy van-e valakinek kérdése, hozzászólása?
Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő rendeletet alkotja:
1/2026. (I.22.) önkormányzati rendelete
Nemesgörzsöny  község Önkormányzat Képviselő-testülete úgy döntött, hogy  a Nemesgörzsöny községben fizetendő intézményi térítési díjak megállapításáról szóló 5/2021. (III.24.) önk. rendelet módosításáról szóló, fenti számú rendeletét az előterjesztésben foglaltaknak megfelelően megalkotja


5)A személyes gondoskodást nyújtó ellátásokról, azok igénybevételének rendjéről, a fizetendő térítési díjak megállapításáról szóló 6/2021.(III.23.) önkormányzati rendelet módosítása 
Előadó:polgármester
Tatai László polgármester elmondja, hogy az előző napirendben módosításra került a Na-Sze Kft. által benyújtott térítési díj emelési javaslat. A térítési díj rendeletben ez módosításra került. Az önkormányzat biztosít további kedvezményeket is a lakosoknak. A kedvezmény mértékét kell meghatározni. Ismerteti a javaslatot. Elmondja, hogy a normatíva összegével automatikusan csökkentésre kerül a személyi térítési díj megállapításakor a szociális étkeztetés.
Ismerteti az új kedvezményeket. 

Megkérdezi, hogy van-e valakinek kérdése, hozzászólása?
Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő rendeletet alkotja:

2/2026. (I.22.) önkormányzati rendelete
Nemesgörzsöny község Önkormányzat Képviselő-testülete úgy döntött, hogy  a személyes gondoskodást nyújtó ellátásokról, azok igénybevételének rendjéről, a fizetendő térítési díjak megállapításáról szóló 6/2021. (III.24.) önk. rendelet módosításáról szóló, fenti számú rendeletét az előterjesztésben foglaltaknak megfelelően megalkotja.

Tatai László polgármester elmondja, hogy szükséges a Na-Sze KFT-vel kötött megállapodás módosítása is, mivel a térítési díjak a szerződés 1. mellékletében szerepelnek. Ismerteti az előterjesztést.
Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozza:

5/2026. (I.19.) önkormányzati határozat
Nemesgörzsöny Község Önkormányzat Képviselő-testülete úgy döntött, a 19/2022.(III.31.) önkormányzati határozattal  - szociális és gyermekétkeztetés tárgyában - elfogadott megállapodás 1.mellékletét módosítja az előterjesztés szerint. Felhatalmazza a polgármestert a szükséges intézkedések megtételére.
Felelős: polgármester
Határidő:2026. január 31.


6)Polgármester tiszteletdíjáról történő lemondás tárgyalása
Előadó: polgármester

Tatai László polgármester elmondja, hogy 2026. január 1 napjával lemond 192.700 Ft tiszteletdíjról, mely a tiszteletdíjának 33 %-a.
Kéri, hogy a Képviselő-testület hagyja jóvá. Bejelenti érintettségemet, kéri kizárását a döntéshozatalból.
Tatai László polgármester:  Kérem szavazzunk a kizárásról. Kérem kézfelemeléssel jelezze, aki elfogadja kizárásomat a szavazásból. Kézfelemeléssel jelezze aki nemmel szavaz, tartózkodik.
Megállapítom, hogy Nemesgörzsöny Község Képviselő-testülete 5 igen szavazattal, ellenszavazat és tartózkodás nélkül a következő határozatot hozza:
6/2026.(I.19.) önkormányzati határozata
Nemesgörzsöny Község Önkormányzat Képviselő-testülete úgy döntött, hogy Tatai László polgármester kizárását jóváhagyja.
Felelős:polgármester
Határidő: azonnal

[bookmark: _Hlk190165850]Nemesgörzsöny Község Képviselő-testülete 4 igen szavazattal, ellenszavazat és tartózkodás nélkül a következő határozatot hozza:
7/2026.(I.19.) önkormányzati határozata
Nemesgörzsöny Község Önkormányzat Képviselő-testülete úgy döntött, hogy tudomásul veszi Tatai László polgármester azon nyilatkozatát, mely szerint a bruttó 583.950.- Ft/hó tiszteletdíjából 192.700 Ft/hó összegről lemond 2026. január 1 napjától 2026. június 30 napjáig, mely a tiszteletdíja 33%-át teszi ki. 
Felelős: aljegyző
Határidő: azonnal

7)Szita Károly, a megyei jogú városok szövetségének elnöke és Kaposvár polgármestere megkeresésének tárgyalása
Előadó: polgármester

Tatai László polgármester elmondja, hogy Szita Károly Kaposvár Megyei Jogú Város Polgármesere, a Megyei Jogú Városok Szövetségének elnöke levélben fordult az önkormányzatokhoz, amelyben felhívta a figyelmet a Tisza Párt „Magyarország 2027-2035 konvergenciaprogram” címen összeállított rendkívül súlyos adóemelési – és megszorító csomagjára, amely a magyar társadalom valamennyi tagját hátrányosan érintené. A tervek megegyeznek Brüsszel elvárásaival, ugyanis Brüsszel azt követeli a tagállamoktól, hogy különböző megszorítások és adóemelések révén szedje be az ukrajnai háború finanszírozására és Európa háborús felkészítésére szánt összegeket. Ez a program szöges ellentétben áll a településeken élő emberek és vállalkozások érdekeivel.
A fentiek okán Szita Károly levélben a városok összefogását javasolja a települések megvédése érdekében és kéri, hogy a veszélyt jelentő terveket tárgyalják meg a települések és határozatban utasítsák el azt.
Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 4 igen szavazattal, 1 tartózkodással, 0 ellenszavazattal, a következő határozatot hozza:

8/2026. (I.19.) önkormányzati határozat
Nemesgörzsöny Község Önkormányzat Képviselő-testülete megtárgyalta Szita Károly, a Megyei Jogú Városok Szövetsége Elnökének a Tisza Párt „Magyarország 2027-2035 konvergenciaprogram” címen összeállított adóemelési- és megszorító csomagjára vonatkozó megkeresését, és a Tisza Párt „Magyarország 2027-2035” konvergenciaprogramjával kapcsolatban az alábbi döntést hozza:
1. Elutasítjuk a jövedelemadó és munkaterhek emelését!
Településünk érdeke az alacsony adóteher, amely hatékonyan szolgálja a helyi munkavállalók és munkáltatók érdekeit, valamint azok megerősödését. Nyugdíjasaink pedig egy végigdolgozott élet után méltán érdemlik meg, hogy nyugdíjukat ne terhelje adó.
2. Elutasítjuk a családtámogatások és gyermekek ellátásának bármily nemű csökkentését!
Meggyőződésünk, hogy a településünkön élő gyermekes családok érdekét nem szolgálja a családtámogatási rendszer drasztikus átalakítása. Továbbá kifejezetten hátrányosan érintene minden gyermekes családot az egészségügyi ellátáshoz való hozzáférés korlátozása. A településen élők érdeke a családtámogatási rendszer további bővítése, az adókedvezmények rendszerének kiszélesítése és a gyermekek ingyenes orvosi ellátásának fenntartása.
3. Elutasítjuk a vállalkozások és gazdasági szereplők terheinek növelésére tett kísérleteket!
Az önkormányzatok pénzügyi működésének egyik alapja a vállalkozások által befizetett adó. Ennek drasztikus megemelésével messzire űznénk az érintett vállalkozásokat versenyképessége kerülne veszélybe, de az általuk biztosított munkahelyek is. Arról nem is beszélve, hogy maga az önkormányzat működése is ellehetetlenülne.
4. Elutasítjuk a ingatlanok megadóztatását és az azok ÁFA-emelését!
A településen élő emberek érdeke az ingatlantulajdon népszerűsítése. Különösen azoké, akik ezért őket érzékenyen érinte az ingatlanok tartási és bérlői terheinek megadóztatása, ami megnehezítené a lakhatás biztonságának megteremtését és fenntartását. Emellett polgáraink jelentős részének a munkába járást önhibáján kívül gépkocsival kell megoldania, az ÁFA-emelés pedig megnehezítené a munkahelyhez vezető vagy családi útvonalak váltását.
5. Elutasítjuk az állami nyugdíjrendszer megszüntetését, privatizálását!
A településünkön élő nyugdíjasok veszélybe kerülnének egy olyan intézkedéssel, amelyben az állami ellátórendszert a magánpénztári rendszer váltaná fel. A nyugdíjak ki lennének szolgáltatva a piac ingadozásainak a befizetések mértékétől függetlenül.
6. Elutasítjuk a szociális és jóléti ellátások megszüntetését, privatizálását!
Az ingyenes egészségügyi ellátás kivezetése veszélyezteti az egészségügyi ellátáshoz való egyenlő hozzáférést és nem szolgálja egyetlen önkormányzat céljait sem. Az alacsony jövedelműek kerülnének a legnehezebb helyzetbe, akik csak sürgősségi vagy a lényegesen gyengébb ellátásban részesülnének.
Felelős: polgármester
Határidő: azonnal

8)Magyar Falu Programban kiírt pályázatok tárgyalása
Előadó: polgármester

Tatai László polgármester elmondja, hogy két pályázat került kiírásra. Az egyikben vízelvezető árkok, utak és járdák felújítására lehet pályázatot benyújtani, a másikban önkormányzati tulajdonú épület felújítására, óvoda,bölcsöde felújítására, temető fejlesztésre, eszköz, kommunális eszköz beszerzésre, falubusz vásárlására lehet pályázni.
Javasolja a tavalyi sikertelen pályázatok újra benyújtását. Az árajánlatok frissítése folyamatban van. A Rózsa Ferenc utca felújítására kellene benyújtani pályázatot, valamint az IKSZT épületnél az előtető építésére és klímák telepítésére.

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozza:

9/2026. (I.19.) önkormányzati határozat
Nemesgörzsöny Község Önkormányzat Képviselő-testülete úgy döntött pályázatot nyújt be a
· A Magyar Falu Program keretében a „Települési közlekedési és vízelvezetési infrastruktúra fejlesztése”című alprogramra. A pályázat tárgya: Nemesgörzsöny, Rózsa Ferenc utca felújítása (324 hrsz)
· A Magyar Falu Program keretében „Önkormányzati tulajdonú ingatlanok fejlesztése, önkormányzati feladatellátáshoz kapcsolódó beszerzések” című alprogramra. A pályázat tárgya: Nemesgörzsöny IKSZT épület felújítása. (Kossuth u. 1.,31 hrsz)
A Képviselő-testület felhatalmazza a polgármestert a pályázat benyújtására és a szükséges intézkedések megtételére.
Felelős: polgármester
Határidő:azonnal

9)A településterv és a településképi arculati kézikönyv készítésével és módosításával összefüggő partnerségi egyeztetés helyi szabályairól szóló …/2026. (….) önk. rendelet elfogadása
Előadó: polgármester

Tatai László polgármester elmondja, hogy A magyar építészetről szóló 2023. évi C. törvény 225. § (11) bekezdésében felhatalmazást kap Nemesgörzsöny Község Önkormányzatának Képviselő-testülete, hogy a széles körű társadalmi bevonás és a nyilvánosság biztosítása érdekében, a helyi adottságoknak megfelelően rendeletben állapíthatja meg a településterv és a kézikönyv készítéséhez, módosításához a lakossággal, az érdekképviseleti, civil és gazdálkodó szervezetekkel, a vallási közösségekkel, valamint a település közigazgatási területén működő nemzetiségi önkormányzattal, több nemzetiségi önkormányzat esetén valamennyi nemzetiségi önkormányzattal történő partnerségi egyeztetés részletes szabályait.
A településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm. rendelet (a továbbiakban: Korm. rendelet) 59. § (1) bekezdés b) pontja szerint a településterv, kézikönyv és településképi rendelet véleményezése helyi partnerségi egyeztetés keretében is történik, ha az önkormányzat partnerségi rendeletében ezt előírja.
A Korm. rendelet 75. § (2) bekezdése értelmében a helyi partnerségi egyeztetésen a település polgármestere
a) javaslatokat kér - a településtervezés megkezdésekor - a településterv, a kézikönyv, a településképi rendelet és azok módosítása vonatkozásában,
b) tájékoztatást ad a településterv, a kézikönyv, a településképi rendelet és azok módosításának tervezett tartalmáról, és
c) a településterv, a kézikönyv, a településképi rendelet és azok módosításának elkészült tervezetét véleményezteti a partnerekkel.
A 75. § (3) bekezdése szerint a partnerségi rendeletben meg kell határozni
a) a partnerek körét, amelyekre a javaslatkérés, tájékoztatás és véleményezés kiterjed,
b) a partnerek tájékoztatásának módját és eszközeit,
c) a partnerek által a tervezetre adott vélemények megadásának módját és határidejét, továbbá azok nyilvántartásának módját,
d) a helyi partnerségi egyeztetés lezárásának a módját.
Az új rendelet megalkotása a megváltozott jogszabályi környezetre tekintettel szükséges.

Megkérdezi, hogy van-e valakinek kérdése, hozzászólása?
Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő rendeletet alkotja:

3/2026. (I.22.) önkormányzati rendelete
Nemesgörzsöny község Önkormányzat Képviselő-testülete úgy döntött, hogy  a településterv és a településképi arculati kézikönyv készítésével és módosításával összefüggő partnerségi egyeztetés helyi szabályairól szóló, fenti számú rendeletét az előterjesztésben foglaltaknak megfelelően megalkotja.

Tatai László polgármester megkérdezi, van-e még valakinek kérdése, hozzászólása?
Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2026. január 19-i nyilvános ülés 17 óra 30 perckor berekeszti.

K.m.f.

Tatai László                            				          Ivanics Barbara
 polgármester							          jegyző

A jegyzőkönyv tartalmáért felel:
Novák Edit
							               aljegyző






2

